stanford-oval/wikipedia huggingface dataset:
August Eskelinen

| Mitalit> Maa:   Suomi.Miesten sotilaspartiohiihto. Olympialaiset  | Mitalit> Maa:   Suomi.Miesten sotilaspartiohiihto. Olympialaiset  | Mitalit> Maa:   Suomi.Miesten sotilaspartiohiihto. Olympialaiset  | Maa:   Suomi> Miesten sotilaspartiohiihto. |
| --- | --- | --- | --- |
|  Hopeaa | Chamonix 1924 | Sotilaspartiohiihto |  |
Aku ”August” Eskelinen (16. heinäkuuta 1898 Iisalmen mlk – 10. kesäkuuta 1987 Iisalmi) oli suomalainen olympiamitalisti. Hän oli mukana Chamonix’n talviolympialaisissa vuonna 1924 sotilaspartiohiihdossa hopeaa voittaneessa Suomen joukkueessa.
Avlónas (Messenia)

| Avlónas Αυλώνας |
| --- | --- |
 Kunnallisyksikön sijainti
 Avlónas
 Koordinaatit: 37°21′55″N, 21°48′7″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Messenia
Kunta:  Trifylía
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  440603
Väkiluku (2011):  1 922
 – Kylä­yhdys­kunta:  145
 – Kylä:  125
Aikavyöhyke:  UTC+2
 – Kesäaika:  UTC+3
Rekisterikilpi:  KM
Infobox OKVirheellinen NIMI-arvo: 
Avlónas (kreik. Αυλώνας, kath.kreik. Αυλών, Avlón) on Kreikan kylä sekä yksi Trifylían kunnan kunnallisyksiköistä (Δημοτική Ενότητα Αυλώνα/Αυλώνος, Dimotikí Enótita Avlóna/Avlónos) ja entinen itsenäinen kunta. Se sijaitsee Messenian alueyksikössä Peloponnesoksen alueella. Koko kunnallisyksikön väkiluku on 1 922 ja varsinaisen Avlónaksen kylän väkiluku 125 (vuonna 2011).
Avlónaksen kylä sijaitsee Peloponnesoksen niemimaan länsiosissa linnuntietä noin 46 kilometriä kaakkoon Pýrgoksen kaupungista ja saman verran luoteeseen Kalamátasta. Se on ottanut nimensä antiikin aikaisesta Aulonin kaupungista, joka sijaitsi sen lähellä. Avlónaksen kunnallisyksikkö käsittää Trifylían kunnan pohjoisosan Kyparissiakóslahden rannalla. Kunnallisyksikön suurin asutus on Kaló Nerón kylä. Avlónas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Trifylían kunnaksi yhdessä Aetóksen, Filiatrán, Gargaliánoin, Kyparissían ja Tripýlan kanssa, jolloin se muuttui uuden kunnan kunnallisyksiköksi.
Kunnallisyksikön osat

Avlónaksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agalianí | Agalianí | 207 |
| Agalianí | Paliovlassáda | 12 |
| Agalianí | Pigadoúlia | 33 |
| Agalianí | Vlassáda | 42 |
| Agalianí | Xyfára | 12 |
| Avlónas | Avlónas | 125 |
| Avlónas | Panórama | 19 |
| Avlónas | Ptéri | 1 |
| Elaía | Agiannákis | 37 |
| Elaía | Elaía | 228 |
| Elaía | Fónissa | 17 |
| Kalítsaina | Kalítsaina | 13 |
| Kaló Neró | Áno Kaló Neró | 38 |
| Kaló Neró | Drekolaíika | 16 |
| Kaló Neró | Kákkavas | 56 |
| Kaló Neró | Kaló Neró | 543 |
| Kaló Neró | Mármaro | 12 |
| Kaló Neró | Stási Sidirokástrou | 18 |
| Kaló Neró | Vounáki | 3 |
| Karyés | Karyés | 64 |
| Platánia | Platánia | 123 |
| Pródromos | Pródromos | 52 |
| Sidirókastro | Sidirókastro | 200 |
| Vanáda | Vanáda | 51 |
Yhteensä: 1 922
Highlord

| Highlord |
| --- | --- |

Tiedot
Toiminnassa:  1996–
Tyylilaji:  power metal
Kotipaikka:  Italia
Laulukieli:  englanti
Jäsenet:  Andrea Marchisio, laulu   Stefano Droette, kitara   Diago De Vita, basso   Alessandro Muscio, kosketinsoitin, piano   Luca Pellegrino, rummut  
Entiset jäsenet:  Vasce, laulu, kitara  
Levy-yhtiö:  Northwind Records   Arise Records   Soundholic  
Aiheesta muualla
Kotisivut
Infobox OKNimi-testi OK: 
Highlord on vuonna 1996 perustettu italialainen power metal -yhtye.
Kokoonpano > Nykyiset jäsenet

Andrea Marchisio – laulu
Stefano Droetto – kitara
Diego De Vita – basso
Alessandro Muscio – kosketinsoitin, piano & cembalo
Luca Pellegrino – rummut
Kokoonpano > Entiset jäsenet

Vascè – laulu, kitara
Diskografia > Albumit

Heir Of Power (1999)
When The Aurora Falls... (2000)
Breath Of Eternity (2002)
Medusa's Coil (2004)
Instant Madness (2006)
The Death Of The Artists (2009)
The Warning After (2013)
Hic Sunt Leones (2016)
Freakin' Out of Hell (2022)
Diskografia > Demo

Avatar (1997)
Aiheesta muualla

Yhtyeen kotisivu
Barbara Cook

Barbara Cook vuonna 2011.
Barbara Cook (25. lokakuuta 1927 Atlanta, Georgia – 8. elokuuta 2017 New York, New York) oli yhdysvaltalainen laulaja ja näyttelijä. Hän tuli tunnetuksi 1950-luvun musikaaleista Plain and Fancy (1955), Candide (1956) ja The Music Man (1957), joista viimeksi mainitusta hän saavutti myös Tony-palkinnon. Hän jatkoi esiintymisiä pääasiassa teatterissa 1970-luvun puoliväliin asti, kunnes siirtyi kabaree- ja konserttilaulajaksi. Cook julkaisi lukuisia musiikkialbumeja.
Käännös suomeksi
Heijastuksia kultaisessa silmässä

| Heijastuksia kultaisessa silmässä> Reflections in a Golden Eye |
| --- | --- |

Ohjaaja:  John Huston
Käsikirjoittaja:   Gladys Hill  Chapman Mortimer 
Perustuu:  Carson McCullersin romaaniin
Tuottaja:   John Huston  Ray Stark 
Säveltäjä:  Toshiro Mayuzumi
Kuvaaja:  Aldo Tonti
Leikkaaja:  Russell Lloyd
Lavastaja:   Joe Chevalier  William Kiernan 
Erikoistehosteet:  Augie Lohman
Valmistustiedot
Valmistusmaa:  Yhdysvallat
Tuotantoyhtiö:  Warner Bros. – Seven Arts Productions
Levittäjä:  Warner Bros.-Seven Arts Netflix
Ensi-ilta:  13. lokakuuta 1967
Kesto:  108 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Heijastuksia kultaisessa silmässä (Reflections in a Golden Eye) on vuonna 1967 julkaistu John Hustonin ohjaama elokuva. Elokuvassa kuvataan piilotettua homoseksuaalisuutta. Se perustuu Carson McCullersin samannimiseen romaaniin.
Juoni

Elokuva tapahtuu sotilastukikohdassa Georgiassa vuonna 1948. Päähenkilö majuri Penderton (Brando) on impotentti ja piilohomoseksuaali. Hän kaipaa menneisyyttä ja nuorempien päivien sotilasuransa yksinkertaista ja miehekästä toveruutta. Samalla hän tuntee pakkomielteistä halua yhteen nuoreen sotilaaseen. Hänen vaimonsa inhoaa häntä ja kuluttaa aikaansa naapurin everstin ja kauniin orinsa kesken. Majurin salaisena ihastuksena oleva sotilas puolestaan käyttää aikaansa hevosten kanssa, katsellen niitä ja ratsastaen alasti ympäri maaseutua. Hän myös käy öisin salaa majurin vaimon huoneessa. Myös filippiiniläisellä palvelijalla on juonenkehittelyssä varsin salaperäinen ja epämääräinen osa.
Näyttelijät

| 0 | 1 | 2 |
| --- | --- | --- |
|  Elizabeth Taylor  | … |  Leonora Penderton   |
|  Marlon Brando  | … |  Weldon Penderton   |
|  Brian Keith  | … |  Morris Langdon   |
|  Julie Harris  | … |  Alison Langdon   |
|  Zorro David  | … |  Anacleto   |
|  Robert Forster  | … |  L. G. Williams   |
Vastaanotto

Elokuva-aiheisen Rotten Tomatoesin 22 arvostelun otoksen mukaan amerikkalaiskriitikoista 55 prosenttia antoi elokuvalle myönteisen arvion. Kyseessä on internetin yksi suosituimmista arvosteluja kokoavista sivustoista. Se kerää yhteen arvostelijoiden artikkeleita ja jakaa ne positiivisiin sekä negatiivisiin arvioihin. Näiden perusteella Heijastuksia kultaisessa silmässä sai ”Tomatometer”-arvosanakseen mädän vihreän tomaatin.
Heijastuksia on käsitelty myös Suomessa. Marlon Brando tuli Suomeen -dokumenttia (2011) varten tehdyissä haastatteluissa Peter von Bagh kertoi olleensa ”aika lätkässä” elokuvaan: ”[Se] on mulle melkein se hienoin Brando-rooli. — — [Elokuvassa] onnistuu melkein kaikki ne, mitä tämmöisissä show-tyyppisemmissä ja läiskähtelevimmissä Tennessee Williams -elokuvissa ei onnistu.” Film-O-Holic.comin Juuso Kilpeläinen puolestaan totesi vuonna 2020, että Heijastuksia kultaisessa silmässä on ”yksi läntisen elokuvahistorian aliarvostetuimmista teoksista” ja päätti kirjoittamansa arvion sanoihin: ”Jos cinefiili jättää tämän vapaaehtoisesti väliin, on hän joko masokisti tai fiikus.” Helsingin Sanomien Helena Ylänen kirjoitti vuonna 1987 elokuvasta pitämisen olevan makukysymys: ”Marlon Brandon roolisuoritus on kiehtova, mutta myös teennäinen, kummallisen ilmaton. Elizabeth Taylor esittää vaimoa vähän hysteerisesti.”
Aiheesta muualla

Heijastuksia kultaisessa silmässä Internet Movie Databasessa (englanniksi)
Reflections in a Golden Eye Elonet.
Heitjärvi (järvi)

| Heitjärvi |
| --- | --- |
Valtiot:  Suomi 
Paikkakunta:  Kivijärvi
Koordinaatit:  63°03′30″N, 25°03′00″E
Järvinumero:  14.446.1.001
Mittaustietoja
Pinnankorkeus:  143 m 
Rantaviiva:  25,93 km 
Pinta-ala:  7,79 km² 
Tilavuus:  0,0345 km³ 
Keskisyvyys:  4,5 m 
Suurin syvyys:  9,9 m 
 fiHeitjärvi 
Heitjärvi on järvi Kivijärven eteläosassa Keski-Suomen maakunnassa. Sen pinta-ala on 7,8 neliökilometriä. Etäisyys Jyväskylästä on 95 kilometriä pohjoisluoteeseen.
Maantiede

Heitjärven pituus kaakosta luoteeseen on 5,8 kilometriä. Järven keskiosan selkävedestä työntyy luoteeseen Rapalahti, koilliseen Säynäänlahti, kaakkoon Mansikkalahti ja etelään muutama pieni lahti. Pohjoisrannan Murtoniemi erottaa Rapalahtea ja Säynäänlahtea. Heitjärven syvin kohta, 10 metriä, sijaitsee itärannan Jylhänniemen lounaispuolella. Suuri osa järvestä on neljästä yhdeksään metriä syvä. Rannoilla on peltotilkkuja ja pientaloja.
Heitjärven merkittävin saariryhmä sijaitsee Säynäänlahden suulla.
Heitjärveen laskee Välijoki luoteesta Pieni Perkausjärveltä (144,1 metriä mpy) ja useita pieniä laskuojia. Heitjärven luusua sijaitsee Säynäänlahden itärannalla, josta alkaa Kivijärveen (130,8 metriä mpy) laskeva Heitjoki. Heitjärven ja Kivijärven välinen kannas on yhdestä kahteen kilometriä leveä.
Heitjärven vesitilavuus on 34 532 000 kuutiometriä.
Heitjärvi (14.446.1.001) kuuluu Heitjärven valuma-alueeseen (14.446), joka on kolmannen jakovaiheen vesistö Kymijoen vesistössä (14). Toinen jakovaihe on Kivijärven–Vuosjärven alue (14.44) ja ensimmäinen on Viitasaaren reitin valuma-alue (14.4). Heitjärvi on Heitjärven valuma-alueen laajin vakavesi ja ainoa, jonka pinta-ala on yli neliökilometrin. Seuraavaksi laajin on Iso Perkausjärvi. Alueeseen kuuluu myös viisi muuta vakavettä.
Heitjärvi on toiseksi laajin Kivijärven 89:stä vähintään hehtaarin laajuisesta vakavedestä. Sitä edeltää Kivijärvi. Paikkakunnan kolmanneksi laajin järvi on 60-hehtaarinen Heikinjärvi.
Axel Zitzmann

| Mitalit> Maa:   Itä-Saksa.Miesten mäkihyppy.Lentomäen MM-kilpailut  | Mitalit> Maa:   Itä-Saksa.Miesten mäkihyppy.Lentomäen MM-kilpailut  | Mitalit> Maa:   Itä-Saksa.Miesten mäkihyppy.Lentomäen MM-kilpailut  | Maa:   Itä-Saksa> Miesten mäkihyppy. |
| --- | --- | --- | --- |
|  Hopeaa | Planica 1979 | lentomäki |  |
Axel Zitzmann (s. 21. helmikuuta 1959) on itäsaksalainen mäkihyppääjä. Hänen uransa suurin saavutus on lentomäen MM-hopea Planicasta 1979 – kultaa voitti Armin Kogler ja pronssia Piotr Fijas. Maailmancupissa Zitzmann nousi kerran palkintokorokkeelle: Planican suurmäessä vuonna 1981.
Boeing 737-900

| Boeing 737-900 |
| --- | --- |
 Delta Air Linesin Boeing 737-900ER -matkustajakone
Tyyppi:  matkustajalentokone
Alkuperämaa:   Yhdysvallat
Valmistaja:  Boeing Commercial Airplanes
Esitelty:  15. toukokuuta 2001 Alaska Airlinesin kanssa
Tila:  tuotannossa
Boeing 737-900 on Boeing 737 -sarjan suurin lentokone. Boeing 737-900 ensilento tapahtui vuonna 1997. Lentokone on kapearunkoinen ja siihen mahtuu 134-205 istumapaikkaa. Boeing 737-900:n toimintasäde on 5 575 kilometriä.
Boeing 737-900 käyttäjiä

Alaska Airlines
Delta Air Lines
KLM royal Dutch airlines
Käännös suomeksi
Heroes of Might and Magic III: The Restoration of Erathia

| Heroes of Might and Magic III: The Restoration of Erathia |
| --- | --- |

Kehittäjä:  New World Computing
Julkaisija:  The 3DO Company
Jakelija:  The 3DO Company, GOG.com, Ubisoft Store, Google Play ja App Store
Suunnittelija:  Gregory Fulton
Säveltäjä:  Paul Romero
Pelisarja:  Heroes of Might and Magic
Julkaistu:  Microsoft WindowsNA 28. helmikuuta 1999EU 4. marraskuuta 1999
Lajityyppi:  strategia
Pelimuoto:  yksinpeli, moninpeli
Ikäluokitus:  ESRB: Kaikenikäisille  USK 12 
Alusta:  Microsoft Windows, Macintosh, Linux
Jakelumuoto:  CD
Vaatimukset:  Minimi Microsoft Windows 133 MHz suoritin,  32 MB keskusmuistia,  2 MB SVGA-näytönohjain,  200 MB vapaata kovalevytilaa,  4x-nopeuksinen CD-asema,  Windows 95 / Windows 98 tai uudempi Macintosh PowerPC 603e / 180 MHz Power Macintosh suoritin,  64 MB keskusmuistia,  4x-nopeuksinen CD-asema,  Mac OS 8.1 tai uudempi Linux 133 MHz Intel Pentium tai PowerPC suoritin,  32 MB keskusmuistia,  150 MB vapaata kovalevytilaa,  Linux kernel 2.2.x, XFree86 3.3 tai uudempi  
Lisää peliartikkeleitaVideopelien teemasivulla
Infobox OK   : 
Heroes of Might and Magic III: The Restoration of Erathia (yleisesti Heroes of Might and Magic III tai Heroes III) on New World Computingin kehittämä ja The 3DO Companyn vuonna 1999 Windowsille julkaisema fantasiateemainen strategiapeli, joka on osa Heroes of Might and Magic -pelisarjaa. Myöhemmin 3DO julkaisi pelistä Macintosh-version ja Loki Software Linux-version.
Pelille julkaistiin kaksi lisäosaa: Armageddon’s Blade (1999) ja The Shadow of Death (2000). Alkuperäisestä pelistä ja Armageddon’s Bladesta julkaistiin myös yhteispaketti Heroes of Might and Magic III: Double Pack. Lisäksi Heroes of Might and Magic III:sta ja sen molemmista lisäosista julkaistiin Macintosh-yhteensopiva Heroes III Complete.
Heroes® of Might & Magic® III – HD Edition julkaistaan Steam-pelipalvelussa 29.1.2015, mutta siihen ei ainakaan toistaiseksi olla julkaisemassa lisäosia. HD-versiossa on uusitut grafiikat, laajakuvatuki sekä online-moninpeli Steamworksilla.
Pelaaminen > Moninpeli

Peliä voi pelata moninpelinä Internetin kautta, LAN-verkossa tai hotseat-muotoisesti samalla tietokoneella. Moninpeli voidaan myös tallentaa ja ladata myöhemmin.
Pelaaminen > Kartanmuokkausohjelma

Pelin mukana tulee kartanmuokkausohjelma, jonka avulla pelattavaksi voi luoda uusia karttoja. Kartan luominen tapahtuu valitsemalla ensin kartalle sopiva koko, jonka jälkeen ylä- ja sivupalkkien valikkojen avulla kartalle pääsee sijoittelemaan pelin sisältämiä objekteja, esimerkiksi metsiä, kaupunkeja, kiviä, esineitä ja sankareita. Kartalle lisättyjen objektien ominaisuuksia pääsee myös muokkaamaan.
Ohjelmalla voi luoda karttoihin myös pelinsisäisiä tapahtumia, jotka pelatessa tapahtuvat jonakin tiettynä päivänä tai tietyin väliajoin. Voidaan esimerkiksi luoda viikon välein saapuva kauppamies antamaan pelaajille jokin tietty määrä resursseja tai kuukausittain saapuva kuninkaan veronkerääjä, joka vie pelaajien hankkimia resursseja pois. Kartanmuokkausohjelman asetuksilla pelaajille voi asettaa päämäriä, joita he pelatessa pyrkivät toteuttamaan. Pelaajia voi myös tarvittaessa jakaa erilaisiin liittoumiin. Ohjelma sisältää toiminnon mahdollisten virheiden tarkistamiseen. Se auttaa esimerkiksi löytämään kohteita, joita sankareiden ei kohteen sijoittelun takia olisi pelissä mahdollista saavuttaa.
Internetistä on löydettävissä lukuisia fanisivustoja, jotka tarjoavan valmiita, muiden pelaajien tekemiä karttoja sekä monin- että yksinpelikäyttöön.
Tarina

Saatuaan uutisen isänsä kuolemasta Enrothin kuningatar Catherine Ironfist matkustaa kotimaahansa Erathiaan osallistuakseen tämän hautajaisiin. Peläten pahinta, hän ottaa sotalaivoston matkalle mukaan. Erathian rannikolle saapuessaan hän löytää Nighonin armeijan tuhoaman liittoutuneiden velhojen linnan. Se on kärsinyt taistelusta ja hylätty ja eräs Python kivettää Catherine Ironfistin joukkoja. Viholliset ovat valloittaneet Erathian.
Catherine alkaa värvätä paikallisia joukkoja marssiakseen Steadwickiin, Erathian pääkaupunkiin, ja valloittaa takaisin menetetyt maat tieltään. Vallattuaan tuhoutuneen Steadwickin hän saa selville, että hänen isänsä kuoli juotuaan myrkytettyä viiniä. Catherine asettaa itsensä hallitsijaksi ja lähtee sotaan palauttaakseen Erathian rajat ja löytääkseen isänsä murhaajan. Catherinen äkkinäistä menestystä hillitäkseen Erathian viholliset nostattavat hänen haudatun isänsä epäkuolleeksi lichiksi ja tekevät tästä armeijoidensa kenraalin. Taistellessaan kuolleen isänsä johtamaa epäkuollutta armeijaa vastaan Catherine jatkaa samalla murhatutkimuksia ja saa selville, että syyllinen oli yksi hänen luotettavimmista kenraaleistaan.
Sodan lopussa Catherine ja hänen armeijansa piirittävät viimeisen vihollislinnan. Valtaistuinsalissa Catherine kenraaleineen kohtaa Erathian entisen kuninkaan, josta on tullut heidän epäkuollut vihollisensa. Kenraaleidensa joukosta Catherine osoittaa isänsä tappamiseen syyllistynyttä, jolloin entinen kuningas surmaa murhaajansa. Taikuuden avulla Catherine tuhoaa epäkuolleen kuninkaan, ja näin sota on käyty loppuun.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 86,74 % (perustuu 23 arvosteluun)
Arvostelupisteet
Julkaisu: Pisteet
GameSpot: 9,1/10
IGN: 9,0/10
Pelit: 88/100
MobyGames: Linux: 4,1/5,0   Macintosh: 3,8/5,0   Windows: 4,0/5,0
GameFaqs: 8,7/10,0
Koko Heroes of Might and Magic -sarja on yksi suosituimmista vuoropohjaisista strategiapelisarjoista ja vuonna 2001 Heroes III: The Restoration of Erathia sijoittui PC Gamer -lehden lukijoiden äänestämänä viidenkymmenen kaikkien aikojen parhaan pelin listalla 35. sijalle. Vuonna 2005 peli oli PC Gamer -lehden viidenkymmenen kaikkien aikojen parhaan pelin listalla 25. sijalla.
Heroes III: The Restoration of Erathia on saanut pääasiassa positiivisia arvosteluja. Game Rankings -sivustolla sen pisteiden keskiarvo on 86,74 prosenttia, joka on Armageddon’s Blade -lisäosan jälkeen korkein Heroes of Might and Magic -sarjan pelien saamista pisteistä.
Aiheesta muualla

Laaja tietopaketti kyseisestä pelistä (Arkistoitu – Internet Archive) (englanniksi)
Heroes of Might and Magic III: The Restoration of Erathia MobyGamesissa (englanniksi)
Heroes of Might and Magic III: The Restoration of Erathia Internet Movie Databasessa (englanniksi)
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
Maastonäkymä
Taistelunäkymä
Barbara Cubin

| Barbara Cubin |
| --- | --- |

Yhdysvaltain edustajainhuoneen jäsen Wyomingin vaalipiiristä
 3. tammikuuta 1995 – 3. tammikuuta 2009  
Edeltäjä:  Craig L. Thomas
Seuraaja:  Cynthia Lummis
Henkilötiedot
Syntynyt: 30. marraskuuta 1946 (ikä 77) Salinas, Kalifornia, Yhdysvallat
Puoliso:  Fritz Cubin (1975–2010)
Tiedot
Puolue:  republikaanit
Barbara Lynn Cubin (s. 30. marraskuuta 1946) on yhdysvaltalainen republikaanisen puolueen poliitikko. Hän oli Yhdysvaltain edustajainhuoneen jäsen Wyomingista seitsemän kaksivuotista kautta, vuodesta 1995 vuoteen 2009. Hän ei pyrkinyt enää jatkokaudelle vuoden 2008 vaaleissa.
Cubin syntyi Salinasissa, Kaliforniassa, varttui Casperissa, Wyomingissa ja valmistui Creightonin yliopistosta Nebraskassa. Hänellä on aviopuoliso Fritz ja kaksi lasta. Hän on ensimmäinen Wyomingista valittu naisjäsen kongressissa.
Cubin toipui heinäkuussa 2005 saadusta sydänkohtauksesta.
Avksenti Puni

| Avksenti Puni> Henkilötiedot |
| --- | --- |
Koko nimi:  Avksenti Tsezarevitš Puni
Syntynyt: 1898 Vjatka, Venäjä
Kuollut: 1986 (87–88 vuotta) Leningrad, Neuvostoliitto
Kansalaisuus:  venäläinen
Koulutus ja ura
Tutkimusalue:  urheilupsykologia
Avksenti Tsezarevitš Puni (ven. Авксентий Цезаревич Пуни; 1898–1986) oli venäläinen urheilupsykologi. Puni tunnustetaan yhdeksi Neuvostoliiton ensimmäisistä urheilupsykologeista. Puni teki lähes 50 vuoden uraauurtavan uran. Punin teoriohin kuuluivat muun muassa psykologinen valmistautuminen urheilukilpailuihin keskittyen realistisiin tavoitteisiin, tinkimättömään panostukseen, optimaaliseen tunnetilojen virittämiseen sekä stressin sietokykyyn ja itsesäätelyyn.
Varhainen elämä ja koulutus

Puni syntyi Luoteis-Venäjän Vjatkassa vuonna 1898. Puni sai lukiokoulutuksen, johon kuului mm. klassisten kielten ja kirjallisuuden opiskelu. Vuonna 1917 Puni aloitti opiskelut Permin yliopistossa, mutta koulutusta rajoitettiin lokakuun vallankumouksen ja sisällissodan puhkeamisen myötä. Puni jätti yliopiston ja liittyi taisteluihin puna-armeijan rivissä. Puni oli aktiivinen ja lahjakas urheilija. Hän otti vastaan urheilun järjestäjän viran kotikaupungissaan Vjatkassa sodan jälkeen.
Ura urheilupsykologina

Punin kokemukset urheilijana ja urheilun järjestäjänä herättivät suurempaa kiinnostusta harjoitteluun ja suorituskyvyn psykologiaan liittyvissä kysymyksissä. Vuonna 1927 Puni teki ensimmäisen tutkimuksensa, jossa tutkittiin harjoittelun psykofysiologisia vaikutuksia pöytätenniksessä. Vuonna 1929 Puni muutti Leningradiin ja aloitti opinnot Pjotr Lesgaftin fyysisen kulttuurin instituutissa. Instituutti on Venäjän ensimmäinen liikuntakasvatukselle ja urheilututkimukselle omistettu oppilaitos ja on tullut tunnetuksi mm. liikunnanopettajien ja ammattivalmentajien valmentamisessa.
Puni jatkoi opintoja Lesgaft-instituutissa jatkaen sen palveluksessa koko elämänsä. Puni oli mukana tutkimuksissa, joissa tutkittiin urheilusuorituksen psykolgoiaan liittyviä kysymyksiä. Puni julkaisi useita artikkeleita Neuvostoliiton tärkeimmässä urheilutieteen lehdessä Theory and Practice of Physical Culture. Punin tutkimukset edustavat aikaista urheilupsykologian venäläistä tutkimuksesta. Vuonna 1938 Puni nimitettiin tohtoriksi Lesgaft-insituuttiin. Psykologian osaston apulaisprofessorina Puni omistatuui psykologisten sovellutusten tutkimukseen urheilussa.
Toisen maailmansodan aikaan Puni työskenteli fysioterapeuttina Leningradin sairaaloissa. Sodan jälkeen hän palasi Lesgaft-instituuttiin jatkamaan työtään urheilupsykologian parissa. Tähän mennessä urheilupsykologiasta oli alkanut kehittyä omana tutkimusalanaan. Puni ryhtyi vuonna 1946 työhön urheilupsykologian osaston perustamiseksi ja hän toimi osaston ensimmäisenä puheenjohtajna. Puni toimi osaston puheenjohtajana 30 vuoden ajan. Hän jatkoi työskentelyään professorina ja tohtoriopiskelijoiden ohjaajana aina kuolemaansa 1986 saakka.